als_Latn dik_Latn azb_Arab
Qeveria e drogës dhe skandaleve që për të mbijetuar politikisht po dhunon masivisht fakirët dhe të varfërit e këtij vendi ka një përballje të pazakontë në këtë 20 shkurt. Përvjetori i rrëzimit të bustit të diktatorit kësaj radhe do të shoqërohet me protestë masive, ndoshta më të madhen që ka ndodhur në historinë tonë moderne të demokracisë duke vënë qeverisjen aktuale përballë dëshpërimit njerëzor që ka kapluar gjithë vendin. Politikat e këqija ekonomike dhe dhunimi i pandodhur më parë në xhepat dhe shpirtrat e shqiptarëve prej qeverisë së tyre që ata e zgjodhën për të përmirësuar jetën dhe jo për të përfunduar në burg, janë motive shumë të forta që kësaj radhe protesta të bëhet edhe një prej stacioneve vendimtare për sjelljen e zgjedhjeve të parakohshme në vend. 20 shkurti 2015 do të bëhet një ngjarje madhore për opozitën, e cila pas kësaj date do të shohë veten më afër rrëzimit të Edi Ramës për të mos thënë se ajo ditë do të jetë kapitullimi pa kushte i një kabineti që merret me tregtinë e drogës dhe pasurimin e oligarkisë rreth vetes dhe jo me hallet e shqiptarëve. Nuk ka një shembull tjetër më të mbrapshtë se sjellja e këtyre pinjollëve neokomunistë që kanë uzurpuar pushtetin vetëm për interesa të pasurisë personale e fisnore dhe pikërisht për këtë duhet që të ndëshkohen rëndë nga vrulli i një proteste të egër qytetare. Nuk ka më kohë për qëndresë pa objektiva dhe pa ultimatum të qartë nga ana e opozitës. 20 shkurti është rrëzimi dhe tërheqja zvarrë e një ideje shkatërrimtare dhe arrogante që e la vendin tonë kaq të varfër e të prapambetur sa edhe sot na quajnë të egër në perëndim. Qeveria e Edi Ramës atë ditë do të përmbyset dhe për këtë nuk duhet të ketë asnjë pendesë dhe asnjë tërheqje. Nuk mundet që të shohim më bashkëqytetarë që vrasin veten në qelitë e Ramës dhe Tahirit për 30 dollarë debi të energjisë elektrike, ndërsa pushtetarët pasurohen me kokainë dhe heroinë që e cojnë në cdo cep të botës. Nuk ka pse të ketë mëshirë për dasmat e Velisë në kala dhe nuk ka pse të qajmë hallin se përse kabineti i Ramës nuk mundet të qeverisë sic duhet e sic premtoi. Ne nuk mbajmë përgjegjësi për deformimin e strukturës së demokracisë dhe pushtetit nga vetë qeveritarët dhe nuk kemi pse shqetësohemi për xhamat e Kryeministrisë apo Ministrive që janë kthyer në shtëpi publike e orgjish të qeveritarëve. Qytetarët nuk kanë pse të mendojnë për rregullin dhe sigurinë më shumë se çfarë mendon Tahiri për ta. Është koha që njerëzit të kthejnë reston ndaj një qeverie të pashpirt dhe të drogës që preferon më shumë krimin se njerëzit e thjeshtë. Nuk ka vrarje të ndërgjegjes për atë ditë kur me dhjetëra e dhjetëra mijëra apo edhe qindra mijëra të pushtojnë sheshet e Tiranës për të rrëzuar një qeveri të krimit sic rrëzuan bustin e diktatorit Hoxha. Njerëzit janë të varfër, të uritur, pa perspektivë, ndërsa vetëm qeveritarët majmen me tregtinë e drogës dhe gjithë fondet publike që I kanë ndarë vetëm mes familjeve të tyre si asnjëherë më parë. Nuk ka mëshirë për një qeveri të kalbur e të dorëzuar para krimit e korrupsionit ku si filozofi shtetformuese e shtetbërëse adoptohet tregtia e drogës dhe paratë e nxjerra prej saj. Kjo gjendje është e padurueshme dhe nuk janë vetëm opozitarët që duhet të kërkojnë mbajtjen e premtimeve nga Rama, por të gjithë njerëzit që sot janë prekur nga burgjet dhe dënimet e kota të një Kryeministri të paaftë e që nuk gjen dot lek veçse përmes dhunimit dhe shtrëngimit të shqiptarëve që pagujanë sot për të. Marrëzia e qeverisë nuk do të jetë kurrë e njerëzve të thjeshtë dhe ndaj duhet të ketë një reagim të ashpër deri në dorëzimin e oligarkëve që kanë marrë peng të ardhmen e vendit. 20 shkurti 2015 është një datë kulmore e cila nuk mund të jetë tjetër veçse një grusht i rëndë mbi qeverinë socialiste edhe duke marrë parasysh koston e përballjes me falangat e policisë së kriminalizuar të Tahirit dhe Ramës. Përpjekjet e qeverisë për të kompleksuar goditjen e furishme që duhet të japë opozita në 20 shkurt përmes njerëzve ne shesh dhe duke bërë paralelizma me 21 janarin 2011 nuk kanë pse të ndalin atë që po vjen. Zgjedhjet e parakohshme janë shumë afër dhe goditja e 20 shkurtit është e merituar dhe e barazvlefshme me gjunjëzimin e Ramës dhe gjithë shpurës së oligarkëve të babëzitur që rrinë rreth pinjollit të neokomunizmit. Dhëmb për dhëmb e përballë cdo provokimi që po gatuhet në kuzhinën e pushtetit për të dëshmuar dinjitet dhe krenari në mbrojtjen e vlerave tona të pluralizmit. Rama nuk mund të tallet me fatet e demokratëve dhe as të atyre që i mashtron çdo ditë. Fundi i tij politik është nënshkruar prej vetë atij dhe jo prej të tjerëve dhe është ai që ka vendosur që të qëndrojë përballë popullit të tij dhe jo e kundërta. Qytetarët duhet vetëm të ngrenë nga toka dorashkën e hedhur të Ramës si sfidë se ai qëndron mbi të gjithë. Më 20 shkurt ka vetëm një rrugë, përballje dhe vetëm përballje për sa të jetë e nevojshme me një qeveri të krimit dhe drogës që po turpëron gjenerata të tërë qytetarësh e që po njollos emrin tonë. As varfëria dhe as mjerimi nuk janë më fatkeqë se heqja e emrit të mirë dhe lirisë që kemi trashëguar prej të parëve. Ndaj në 20 shkurt hesapet me autokracinë do të lahen në shesh, atje para Kryeministrisë dhe para çdo godine qeveritare ku dhëndurrët e Ramës shpejtuan të martohen që të mos quhen “motra”.
als_Latn